Ugu dambeyntiina iyadoo sida ay sheegtay haween la deris ahayd ninkaas Soomaaliga ee falkaas waxashnimada ah ku kacay ay dhowr jeer uga digtey ninkaas la toogtey inuu isaga tago meesha maadaama uu ninkaas Soomaaligu uu isticmaalay daroogo iyo waxyaabaha maskaxda dooriya ayaa arintaasi aysan dhicin oo ninkaas lagu dilay goobtaas, Dadweyne badan oo reer Zambiya ah oo goob joog u ahaa falkaas waxashnimada ah ee uu ku kacay Soomaaligaas ayaa waxay halkaas ka bilaabeen inay bililiqo u geystaan hantada dadka Soomaaliyeed iyagoo islamarkiiba ka bilaabay gurigii uu degenaa ninkaas gacan ku dhiiglaha ah oo ayna ka qaateen wixii alaab u yaalay ka dibna ay halkaas magaalada oo dhan ay ku faaftey bililiqeysiga hantida iyo guryaha dadka Soomaaliyeed iyadoona dhaawac iyo dhibaato loo geystey ilaa iyo 38 guri ay dad Soomaali ah ay lahaayeen, bolliska ayaa sidoo kale ka daad gureeyeen qoysas Soomaaliyeed oo gaaraayey ilaa iyo 600 qofood guryahooda sababo la xiriiro amnigooda, Gacanku dhiiglihii dilay ninkaas oo dhawaantaan la horkeenay maxkamada ayaa lagu soo eedeeyey inuu geystey dilkaas iyadoona ay maxkamadiisu dib u furmi doonto 3 Janaayo ee sanadka soo socdo ninkaan ayaan la sheegay inuu waqtigaas ku sii jiro doono xabsiga islamarkaana aan loo ogoleyn wax damiin ah in lagu sii daayo.
